Fuqarolarning oʻzini oʻzi boshqarish organlari tomonidan beriladigan tasdiqlovchi hujjatlar turlarini tubdan qisqartirish boʻyicha chora-tadbirlar toʻgʻrisida
(resolution, 2026-05-06)

Oʻzbekiston Respublikasi Prezidentining “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida” 2017-yil 12-dekabrdagi PF-5278-son Farmoniga muvofiq hamda davlat xizmatlarining koʻrsatilishida byurokratizm, sansalorlik va boshqa maʼmuriy toʻsiqlarni yanada bartaraf etish, fuqarolarning oʻzini oʻzi boshqarish organlarining mazkur sohadagi faoliyatini takomillashtirish maqsadida Vazirlar Mahkamasi qaror qiladi: 1. 2018-yil 15-oktabrdan davlat va xoʻjalik organlari, mahalliy ijro etuvchi hokimiyat organlari tomonidan davlat xizmatlari koʻrsatilishida fuqarolarning oʻzini oʻzi boshqarish organlarining quyidagi tasdiqlovchi hujjatlarini taqdim qilish boʻyicha tartib bekor qilinsin: a) quyidagi faktlarni tasdiqlovchi: shaxsning yashash joyi boʻyicha (yashash joyi boʻyicha roʻyxatdan oʻtkazilganligi) yashayotganligi; shaxsning ishsizligi; bolani, yolgʻiz shaxslarni, pensionerlarni va nogironlarni parvarish qilganligi haqida; b) shaxsning tavsifnomasi. 2. Shunday tartib oʻrnatilsinki, unga koʻra fuqarolarga davlat xizmatlari koʻrsatilishi jarayonida shaxsning yashash joyi boʻyicha (yashash joyi boʻyicha roʻyxatdan oʻtkazilganligi) yashayotganligi hamda uning ishsizligini tasdiqlovchi hujjatlarni olish zaruriyati tugʻilganda, davlat va xoʻjalik organlari, mahalliy ijro etuvchi hokimiyat organlari mazkur maʼlumotlarni tegishincha Oʻzbekiston Respublikasi Ichki ishlar vazirligi va Bandlik va mehnat munosabatlari vazirligi organlaridan mustaqil ravishda, shu jumladan idoralararo elektron hamkorlik orqali soʻrab oladi. 3. Belgilansinki, 2020-yil 1-yanvardan boshlab, davlat xizmatlarini koʻrsatish jarayonida oila tarkibi, shu jumladan qarindoshlik darajasi va fuqaroning oilaviy ahvoli haqidagi maʼlumotlar davlat va xoʻjalik organlari, mahalliy ijro etuvchi hokimiyat organlari tomonidan toʻgʻridan-toʻgʻri fuqarolik holati dalolatnomalarini yozish organlaridan mustaqil ravishda soʻrab olinadi. 4. Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashiga ikki oy muddatda fuqarolarning oʻzini oʻzi boshqarish organlari tomonidan tasdiqlovchi hujjatlarni, ularni berish aniq muddatlarini va bepulligini nazarda tutgan holda, fuqarolarga taqdim qilish tartibini ishlab chiqish va tasdiqlash tavsiya etilsin. 5. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. Belgilansinki, kiritilayotgan oʻzgartirish va qoʻshimchalar 2018-yil 15-oktabrdan boshlab kuchga kiradi. 6. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosarlari zimmasiga yuklansin. 2. Vazirlar Mahkamasining 2005-yil 11-fevraldagi 60-son qarori (Oʻzbekiston Respublikasi QT, 2005-y., 2-son, 7-modda) bilan tasdiqlangan Xodimlarga ularning mehnat vazifalarini bajarish bilan bogʻliq holda jarohatlanishi, kasb kasalliklariga chalinishi yoki salomatlikning boshqa xil shikastlanishi tufayli yetkazilgan zararni toʻlash qoidalari 37-bandining “v” kichik bandi oʻz kuchini yoʻqotgan deb hisoblansin. 3. Vazirlar Mahkamasining 2008-yil 13-iyundagi 132-son qarori (Oʻzbekiston Respublikasi QHT, 2008-y., 24-25-son, 226-modda) bilan tasdiqlangan Respublika olimpiya zaxiralari tennis maktabi toʻgʻrisidagi nizomning 6-bandida: a) beshinchi xatboshi chiqarib tashlansin; b) oltinchi — sakkizinchi xatboshilar tegishlicha beshinchi — yettinchi xatboshilar deb hisoblansin. 9. Vazirlar Mahkamasining 2012-yil 13-iyundagi 171-son qarori (Oʻzbekiston Respublikasi QT, 2012-yil 6-son, 43-modda) bilan tasdiqlangan Bolalarni Bolalar uyiga qabul qilish uchun hujjatlar Nizomga 1-ilova 12-bandining ikkinchi xatboshisidagi “oila tarkibi toʻgʻrisida yashash joyidan maʼlumotnoma” soʻzlari “oila tarkibi toʻgʻrisida maʼlumotnoma” soʻzlari bilan almashtirilsin. 11. Vazirlar Mahkamasining 2012-yil 29-dekabrdagi 367-son qarori (Oʻzbekiston Respublikasi QT, 2012-y., 12-son, 91-modda) bilan tasdiqlangan Harbiy akademik litseylar oʻquvchilarini oʻqishdan chetlashtirish va boshqa taʼlim muassasasiga oʻtkazish tartibi toʻgʻrisida Nizom 8-bandining “g” kichik bandi oʻz kuchini yoʻqotgan deb hisoblansin. 12. Vazirlar Mahkamasining 2014-yil 15-iyuldagi 194-son qarori (Oʻzbekiston Respublikasi QT, 2014-y., 7-son, 72-modda) bilan tasdiqlangan Isteʼmolchilarga suv taʼminoti va oqova suvni chiqarish xizmatlari koʻrsatish qoidalarining 17-bandida: a) toʻrtinchi xatboshi chiqarib tashlansin; b) quyidagi mazmundagi xatboshi bilan toʻldirilsin: “Hisobga olish asboblari bilan taʼminlanmagan isteʼmolchilar tomonidan sarflangan suv hajmini aniqlash uchun zarur boʻlgan doimiy va vaqtinchalik istiqomat qiluvchilar soni haqidagi maʼlumotlar ISKX tashkiloti tomonidan isteʼmolchining yashash joyi boʻyicha ichki ishlar organlaridan mustaqil ravishda soʻrab olinadi”. 13. Vazirlar Mahkamasining 2014-yil 22-sentabrdagi 269-son qarori (Oʻzbekiston Respublikasi QT, 2014-y., 9-son, 342-modda) bilan tasdiqlangan Oʻzbekiston Respublikasida vasiylik va homiylik toʻgʻrisidagi Nizomda: a) 60-bandda: qoʻyidagi mazmundagi toʻrtinchi xatboshi bilan toʻldirilsin: “Vasiylik yoki homiylik belgilanishiga muhtoj boʻlgan shaxslarga vasiy yoki xomiy boʻlish istagini bildirgan shaxslarning tavsifnomalarini, ularning yashash joyidagi fuqarolarning oʻzini oʻzi boshqarish organlaridan soʻrab oladi”; toʻrtinchi xatboshi beshinchi xatboshi deb hisoblansin; b) 74-bandning ikkinchi xatboshisidan “yashash joyidagi fuqarolarning oʻzini oʻzi boshqarish organidan olingan maʼlumotnoma va tavsifnoma” degan soʻzlar chiqarib tashlansin; v) 80-bandda: “j” kichik band oʻz kuchini yoʻqotgan deb hisoblansin; “z” kichik bandidan “yoki yashash joyidagi fuqarolarning oʻzini oʻzi boshqarish organidan” soʻzlari chiqarib tashlansin; g) 81-bandda: “e” kichik band oʻz kuchini yoʻqotgan deb hisoblansin; “j” kichik bandidan “yoki yashash joyidagi fuqarolarning oʻzini oʻzi boshqarish organidan” soʻzlari chiqarib tashlansin; d) 82-bandning “g” kichik bandi oʻz kuchini yoʻqotgan deb hisoblansin. 14. Vazirlar Mahkamasining 2014-yil 24-dekabrdagi 361-son qarori (Oʻzbekiston Respublikasi QT, 2014-y., 12-son, 130-modda) bilan tasdiqlangan 1941 — 1945-yillardagi urush va mehnat fronti faxriylarini Oʻzbekiston Respublikasi Sogʻliqni saqlash vazirligiga, Oʻzbekiston Kasaba uyushmalari Federatsiyasi Kengashiga hamda davlat va xoʻjalik boshqaruvi organlariga qarashli sanatoriy-sogʻlomlashtirish muassasalarida sogʻlomlashtirish tartibi toʻgʻrisida Nizom 13-bandining oltinchi xatboshisi quyidagi tahrirda bayon qilinsin: “I guruhiga kiruvchi urush va mehnat fronti faxriylari oʻzlariga hamrohlik qiluvchi shaxsning pasport nusxasini ham taqdim etadilar”. 15. Vazirlar Mahkamasining 2016-yil 28-yanvardagi 18-son qarori (Oʻzbekiston Respublikasi QT, 2016-y., 1-son, 7-modda) bilan tasdiqlangan Oliy mahorat sport maktabiga sportchilarni tanlash va qabul qilish tartibi toʻgʻrisida Nizom 7-bandining beshinchi xatboshisi chiqarib tashlansin. 16. Vazirlar Mahkamasining 2017-yil 29-avgustdagi 681-son qarori (Oʻzbekiston Respublikasi QHT, 2017-y., 35-son, 932-modda) bilan tasdiqlangan “Kasanachilikni qoʻllab-quvvatlash boʻyicha Konsorsium” MCHJ tomonidan zayom berish tartibi toʻgʻrisida Nizom 12-bandining toʻrtinchi xatboshisi chiqarib tashlansin.